ເຫດຣະເບີດ ທີ່ນະຄອນຫລວງແບັກແດັດ ເຮັດໃຫ້ມີ ຜູ້ເສັຽຊີວິດ 35 ຄົນ
ຂ່າວສຳຄັນອື່ນໆ: ພວກກະບົດ ນິຍົມເໝົາເຊຕຸງ ສັງຫານ ຕຳຣວດ 72 ຄົນ ໃນອິນເດັຽ; ສະຫະຣັດ ຈະປະກາດ ຍຸທສາດນິວເຄລັຽໃໝ່; ພວກຕໍ່ຕ້ານຣັຖບານ ບຸກຜ່ານແນວປ້
ເຈົ້າໜ້າທີ່ອີຣັກກ່າວວ່າ ໄດ້ເກີດເຫດຣະ ເບີດ ຫລາຍໆຄັ້ງ ທີ່ສັ່ນສະເທືອນນະຄອນຫຼວງ ແບັກແດັດ ເຮັດໃຫ້ມີ ຜູ້ເສັຽຊີວິດຢ່າງນ້ອຍ 35 ຄົນແລະໄດ້ຮັບບາດເຈັບອີກ ຫລາຍກວ່າ 130 ຄົນ ມີຣະເບີດຢ່າງນ້ອຍ 5 ລູກ ໄດ້ທຳລາຍອາ ຄານຫໍພັກຫຼາຍໆຫລັງແລະຮ້ານອາຫານແຫ່ງນຶ່ງ ທີ່ຄຸ້ມ ALAWIໃນວັນອັງຄານ ມື້ນີ້ ສື່ມວນຊົນ ລາຍງານວ່າມີຜູ້ຄົນຈຳນວນນຶ່ງຍັງຕົກຄ້າງຢູ່ຂ້າງ ໃນ ຂອງຊາກຫັກພັງ ເຈົ້າໜ້າທີ່ຄົນນຶ່ງຂອງກະ ຊວງພາຍໃນອີຣັກກ່າວວ່າ ນອກນັ້ນ ຍັງມີການ ໂຈມຕີ ດ້ວຍຣະເບີດສະລະຊີບ ໃກ້ໆບ່ອນທີ່ເຄີຍເປັນສະຖານທູດອັງກິດມາກ່ອນ ຍັງບໍ່ທັນມີກຸ່ມໃດ ອ້າງເອົາຄວາມຮັບຜິດຊອບໃນການໂຈມ ຕີເຫລົ່ານີ້ເທື່ອ ແຕ່ໂຄສົກຂອງ ຜູ້ບັນຊາການ ໃນການຮັກສາ ຄວາມປອດພັຍຢູ່ໃນເຂດນະ ຄອນຫລວງແບັກແດັດ ໄດ້ຖິ້ມໂທດ ການໂຈມຕີໃນຄັ້ງນີ້ໃສ່ກຸ່ມກໍ່ການຮ້າຍ ອາລກາຍດາ ຕຳຣວດອິນເດັຽ ກ່າວວ່າ ພວກທີ່ສົງ ສັຍວ່າ ເປັນກຸ່ມກະບົດນິຍົມເໝົາເຊຕຸງ ໄດ້ດັກ ສະກັດໂຈມຕີ ແລະສັງຫານຕຳຣວດຢ່າງນ້ອຍ 72 ຄົນໃນເຂດພາກກາງຂອງປະເທດອິນເດັຽ ໜ່ວຍລາຕເວນ ຂອງຕຳຣວດ ທີ່ມີຫລາຍກວ່າ 100 ຄົນໄດ້ຖືກໂຈມຕີທີ່ແຄວ້ນ CHATTIS GARH ໃນຕອນເຊົ້າ ຂອງວັນອັງຄານ ມື້ນີ້ ເຈົ້າໜ້າທີ່ເວົ້າວ່າ ພວກກະບົດນິຍົມເໝົາເຊຕຸງ ໄດ້ໃຊ້ປືນແລະຣະເບີດຝັງດິນໂຈມຕີຕຳຣວດ ແລະວ່າ ໜ່ວຍລາຕເວນຈຸນີ້ ແມ່ນຖືກສົ່ງໄປ ເສີມກຳລັງ ພວກຕຳຣວດທີ່ໄດ້ຖືກໂຈມຕີ ກ່ອນໜ້ານີ້ ໃນບໍຣິເວນດັ່ງກ່າວ ການໂຈມຕີທີ່ ວ່ານີ້ແມ່ນຮ້າຍແຮງສຸດ ໂດຍພວກກະບົດນິຍົມເໝົາເຊຕຸງ ນັບແຕ່ຣັຖບານອິນເດັຽເລີ້ມທຳ ການບຸກໂຈມຕີ ເພື່ອປາບປາມ ພວກກະບົດ ໃນປີກາຍ ເຈົ້າໜ້າທີ່ອິນເດັຽກ່າວວ່າ ການກໍ່ ກະບົດ ໂດຍພວກນິຍົມ ເໝົາເຊຕຸງ ທີ່ມີມາ ເປັນເວລາດົນນານໃນອິນເດັຽ ຊຶ່ງໃນເວລານີ້ ໄດ້ແຜ່ລາມ ໄປສູ່ 20 ແຄວ້ນ ຂອງຈຳນວນທັງໝົດ 28ແຄວ້ນ ໃນອິນເດັຽນັ້ນ ແມ່ນເປັນ ບັນຫາ ຄວາມໝັ້ນຄົງພາຍໃນ ທີ່ຮ້າຍແຮງສຸດຂອງອິນເດັຽ ເປັນທີ່ຄາດກັນວ່າປະທານາທິບໍດີ ສະຫະຣັດທ່ານ BARACK OBAMA ຈະທຳ ການປະກາດກ່ຽວກັບຍຸທສາດນິວເຄລັຽໃໝ່ ໃນ ວັນອັງຄານມື້ນີ້ຊຶ່ງຈະລຸດຜ່ອນເງື່ອນໄຂໃນການ ທີ່ສະຫະຣັດ ອາດຈະນຳໃຊ້ອາວຸດນິວເຄລັຽນັ້ນ ໃຫ້ມີໜ້ອຍລົງ ຣັຖສະພາສະຫະຣັດບັງຄັບໃຫ້ ຣັຖບານໃໝ່ທຸກໆຊຸດ ເປີດເຜີຍໃຫ້ຊາບກ່ຽວກັບແຜນການຂອງຕົນ ໃນການທີ່ ຈະນຳໃຊ້ອາວຸດ ນິວເຄລັຽ ໃນການໃຫ້ສຳພາດ ແກ່ໜັງສືພິມNEW YORK TIMES ໃນມື້ວານນີ້ ທ່ານ OBAMA ກ່າວວ່າ ນະໂຍບາຍໃໝ່ຂອງທ່ານຈະເປັນພາກສ່ວນນຶ່ງ ໃນການດຳເນີນຄວາມ ພະຍາຍາມຂັ້ນກວ້າງຂວາງ ເພື່ີອກ້າວໄປສູ່ການເຮັດໃຫ້ໂລກປອດຈາກອາວຸດນິວເຄລັຽ ໜັງສືພິມ ສະບັບນີ້ເວົ້າວ່ານະໂຍບາຍໃໝ່ດັ່ງກ່າວຂອງສະຫະຣັດ ຈະປະກາດວ່າ ສະຫະ ຣັດ ຈະບໍ່ພັທນາອາວຸດຊະນິດໃໝ່ຂຶ້ນມາ ແລະນັບເປັນເທື່ອທຳອິດທີ່ໄດ້ມີການລະບຸຢ່າງ ເປັນການຈະແຈ້ງວ່າ ສະຫະຣັດຈະບໍ່ນຳໃຊ້ ອາວຸດນິວເຄລັຽ ຕໍ່ບັນດາປະເທດທີ່ບໍ່ມີອາວຸດ ນິວເຄລັຽ ທີ່ປະຕິບັດຕາມ ສົນທິສັນຍາ ຫ້າມແຜ່ຜາຍອາວຸດນິວເຄລັຽນັ້ນ ພວກປະທ້ວງຕໍ່ຕ້ານຣັຖບານຈຳນວນຫຼາຍ ພັນຄົນ ໄດ້ບຸກຜ່ານແຖວຕຳຣວດແລະທະຫານ ໃນເຂດສູນກາງ ການທ່ອງທ່ຽວຂອງ ບາງກອກ ໃນວັນອັງຄານມື້ນີ້ເພື່ອເຂົ້າໄປ ຍັງເຂດອື່ນໆໃນ ນະຄອນຫລວງຂອງໄທທີ່ໄດ້ມີ ການປະກາດ ຫ້າມ ບໍ່ໃຫ້ພວກປະທ້ວງເຂົ້າໄປນັ້ນ ຕຳຣວດ ປາບຈະລາຈົນສາມາດສະກັດກັ້ນ ໄດ້ພຽງຊົ່ວ ຄາວ ບໍ່ໃຫ້ການປະທ້ວງ ຂອງພວກເສື້ອແດງແຜ່ລາມອອກໄປ ຈາກເຂດສູນການຄ້າ ໃນຄຸ້ມ ຄົນຮັ່ງ ບ່ອນທີ່ການເດີນຂະບວນປະທ້ວງໄດ້ ເຮັດໃຫ້ ການທ່ອງທ່ຽວ ແລະການຄ້າຢຸດຊະ ງັກລົງ ໃນໄລຍະ 4 ມື້ຜ່ານມາ ນຶ່ງໃນບັນ ດາ ພວກຜູ້ນຳການປະທ້ວງ ກ່າວຕໍ່ຝູງຊົນວ່າ ຕໍ່ໄປນີ້ ພວກປະທ້ວງຈະເປັນຝ່າຍບຸກ ສາຍລັບ ຂອງຕຳຣວດຄົນນຶ່ງ ທີ່ຂໍສງວນຊື່ ກ່າວຕໍ່ພວກນັກຂ່າວວ່າເຈົ້າໜ້າທີ່ ຮັກສາຄວາມສະງົບ ຈະພະຍາຍາມ ຫລີກລ່ຽງການໃຊ້ກຳລັງ ພວກປະທ້ວງຈຳນວນນຶ່ງ ຊຶ່ງບາງຄົນ ພາກັນ ຂີ່ຣົດຈັກ ໄດ້ພາກັນຍ້າຍ ອອກຈາກເຂດຍ່ານການຄ້າທີ່ພວກເຂົາເຈົ້າ ໄດ້ເຂົ້າຢຶດ ນັບແຕ່ ມື້ວັນເສົາແລ້ວ ເປັນຕົ້ນມາໄປໂຮມຊຸມນຸມກັນ ໃກ້ໆຖນົນສີລົມ ຊຶ່ງເປັນສູນກາງການເງິນຂອງນະຄອນຫລວງບາງກອກ ສະພາແຫ່ງຊາດຂອງກຳປູເຈັຽ ໄດ້ ໃຫ້ການອະນຸມັດ ຕໍ່ຮ່າງກົດໝາຍສະບັບນຶ່ງ ທີ່ ອະນຸຍາດໃຫ້ຊາວຕ່າງປະເທດ ຊື້ອະສັງຫາຣິມ ມະຊັບຢູ່ໃນກຳປູເຈັຽໄດ້ ຕາບໃດທີ່ ຊັບສິນດັ່ງ ກ່າວ ບໍ່ຢູ່ຊັ້ນ ທີ່ຕິດກັບພື້ນດິນ ຮ່າງກົດໝາຍ ສະບັບນີ້ ຈະອະນຸຍາດໃຫ້ ຊາວຕ່າງປະເທດຊື້ ຫໍພັກແລະໂຮງການຕ່າງໆໄດ້ ແຕ່ຈະບໍ່ສາມາດ ເປັນເຈົ້າຂອງດິນທີ່ຢູ່ທາງລຸ່ມ ຮ່າງກົດໝາຍດັ່ງ ກ່າວ ໄດ້ຮັບການອະນຸມັດ ໃນມື້ວານນີ້ດ້ວຍຄະ ແນນສຽງ 85 ຕໍ່ 11ແລະຈະມີຜົນ ບັງຄັບໃຊ້ ຫລັງຈາກ ໄດ້ຮັບການເຫັນພ້ອມຈາກສະພາສູງ ກຳປູເຈັຽແລະກະສັດ ສີຫາໂມນີ ພາຍໃຕລະບຽບການເກົ່າ ຊາວຕ່າງປະເທດ ສາມາດຊື້ ຊັບສິນໄດ້ກໍຕໍ່ເມື່ອ ເປັນຫຸ້ນສ່ວນ ກັບຄົນກຳປູເຈັຽ ທໍ່ນັ້ນ ຣັຖມຸນຕຣີຄຸ້ມຄອງທີ່ດິນຂອງ ກຳປູເຈັຽ ທ່ານ IM CHUN ກ່າວຕໍ່ສະມາຊິກສະພາໃນມື້ວານນີ້ວ່າກົດໝາຍສະບັບນີ້ ຈະ ຊ່ອຍດຶງດູດ ເອົາພວກຜູ້ຊື້ ຊາວຕ່າງປະເທດແລະເພີ້ມການລົງທຶນ ຢູ່ໃນກຳປູເຈັຽ ກຳປັ່ນຣົບ ຂອງເກົາຫລີໃຕ້ລຳນຶ່ງ ໄດ້ໄລ່ໄປທັນກຳປັ່ນບັນທຸກນຳມັນ ຂນາດໃຫຍ່ ລຳນຶ່ງ ທີ່ພວມລຳລຽງ ນຳມັນດິບໃນມູນຄ່າຫຼາຍ ກວ່າ160 ລ້ານໂດລາທີ່ຖືກພວກໂຈນທະເລ ຈີ້ໄປ ເຈົ້າໜ້າທີ່ເກົາຫລີໃຕ້ກ່າວໃນວັນອັງຄານມື້ ນີ້ວ່າ ເຮືອພິຄາດຂອງຕົນກຳລັງຕິດຕາມໄປຢ່າງ ໃກ້ຊິດກຳປັ່ນ ບັນທຸກນຳມັນ SAMHO DREAM ຂອງສິງກະໂປ ແຕ່ເກົາຫລີໃຕ້ເປັນຜູ້ ບໍຣິຫານງານນັ້ນ ຂະນະທີ່ ກຳປັ່ນດັ່ງກ່າວພວມ ແລ່ນມຸ່ງໜ້າໄປຍັງຝັ່ງທະເລ ຂອງໂຊມາເລັຽ ກຳປັ່ນຣົບ ຂອງເກົາຫລີໃຕ້ ແມ່ນພາກສ່ວນນຶ່ງຂອງກຳລັງ ຕໍ່ຕ້ານໂຈນທະເລ ຂອງນາໆຊາດ ເຈົ້າໜ້າທີ່ ບໍ່ໄດ້ແຈ້ງໃຫ້ຊາບວ່າເຂົາເຈົ້າມີແຜນການຈະໃຊ້ກຳປັ່ນຣົບລຳດັ່ງກ່າວນີ້ແບບໃດ ໃນເມື່ອກຳປັ່ນຣົບໄດ້ເຂົ້າໄປຢູ່ໃກ້ໆ ກັບກຳປັ່ນ ບັນທຸກນຳມັນນັ້ນແລ້ວ ກຳປັ່ນບັນທຸກນຳ ມັນSAMHO DREAM ພວມເດີນທາງ ຈາກອີຣັກ ມາຍັງ ສະຫະຣັດ ເວລາກຳປັ່ນລຳນີ້ ຖືກຈີ້ໂດຍພວກໂຈນທະເລ ໂຊມາເລັຽ ໃນມື້ວັນອາທິດ ຜ່ານມາ ປະມານ 1 ພັນ 500 ຫລັກກິໂລແມັດຫ່າງຈາກແຄມຝັ່ງທະເລ ໂຊມາເລັຽ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ